Velkommen til TSV’s ordinære generalforsamling for 2021

Beretning fra bestyrelsens arbejde i året 2021, men da det meget høje aktivitetsniveau er fortsat i de første md. af -22 vil jeg også komme lidt ind på det vi har arbejdet med i 2022 frem til d.d.

Bestyrelsen har været samlet til 7 møder 2021 og desuden har næstformand og formand deltaget i en del separate møder med bl. a. andre vandværker i bestræbelserne på at forbedre og fremtidssikre forsyningen af drikkevandet til vort område.

TSV forsyner os fortsat med velsmagende drikkevand, som løbende er under kontrol af et uvildigt lab. Hårdhedstallet for vandet er 20. Vi forsyner 694 forbruger.

Værket kører upåklageligt. Det bearbejder råvandet fra vores 3 boringer via filtre, hvor det iltes - jern, mangan m.m. fjernes, så vi får det fine velsmagende vand, som vi kender.

Vi har dog fortsat i 2021 haft ekstra udfordringer, idet vi, som mange andre vandværker i kommunen, har konstateret desphenyl chloridason i to af vores boringer - den tredje er ren. Det betyder at vand ved afgang vandværk overskrider grænseværdien, men det er dog meget langt fra noget, der kan betegnes som sundhedsfarligt i h.t. sundhedsstyrelsens udmelding. Pr. medio oktober 2021 har vi stoppet indvindingen fra boring …132 - den i marken ved Hotelvejen, som er den med det højeste indhold af pesticider. Dette har bevirket at vandet der sendes ud til forbrugerne nu holder sig under gældende grænseværdi. 1/4

Nordfyns Kommune har udstedt påbud til TSV og andre vandværker om at foranledige, at indholdet af desphnyl choridazon i det vand der pumpes ud kommer under grænseværdien.

Desuden har vi fået pålæg om at skabe en større forsyningssikkerhed - med andre ord etablere en nødforsyningsledning til et andet vandværk. -Dette på trods af, at TSV i mere end 50 år har forsynet forbrugerne uden svigt.

Vi har fået en frist frem til juni 2022 til at klare disse forhold. I den periode har vi sammen med øvrige vandværker fået dispensation fra grænseværdien.

Bestyrelsen har fremsendt en handleplan til Nordfyns Kommune der angiver, at vi påregner at kunne levere vand, der holder sig under grænseværdien vedr. desphenyl chloridazon og skabe forsyningssikkerhed ved at etablere en rørforbindelse til Nordfyns Vandværk (NV)s ledning ved Tørresø Vej. NV har efter nærmere undersøgelse meddelt, at deres værk ikke umiddelbart har kapacitet til også at forsyne TSV. Muligheden for at hente råvand til TSV via NVs ledning fra Pugholm har bestyrelsen også undersøgt, men de økonomiske krav fra NV i den forbindelse var meget høje og dermed uacceptable for TSV.

På den baggrund har TSVs bestyrelse set sig om efter en anden løsning, som ville belaste TSVs forbrugere mindre hårdt. Her har det vist sig, at en forbindelse til Hasmark vil være en god løsning, da Hasmark Vandværk er i gang med at få udført en forbindelse op til Otterup Vandværk, hvorved forsyningssikkerheden vil blive ganske stor også for TSV og den økonomiske belastning for TSVs forbrugere vil blive mere moderat. 2/4

Det har dog været ganske udfordrende at få formaliteterne på plads vedrørende en ledningsforbindelse over markerne fra TSVs østlige område til Hasmarks vestlige område. Sagen skulle behandles kommunalt, derefter i høring, ing. skulle udarbejde materiale til at fremsende til lodsejerne, som så skulle reagere på det. I første omgang protesterede lodsejerne imod at vi skulle igennem deres marker og man foreslog en alternativ linieføring, som viste sig at være ca. 75% dyrere og dermed ikke acceptabel for TSV. Ved et møde med lodsejerne på Otterup Rådhus den 22. ds. nåede vi efter forhandlinger frem til enighed – idet vi bl.a. gav os lidt på afgrødeerstatningen – heller det end betale omkostninger til ekspropriation - vi forventer underskrifter på aftalerne nu i løbet af en uges tid - men intet er selvsagt sikkert før disse underskrifter foreligger.

Som det fremgår af TSVs regnskab, som gennemgås senere, så er vi pænt polstret, men vi er jo udfordret af den store nyinvestering, vi skal foretage. Den er pt. anslået til at andrage ca. 1,8 mill. For at sikre værket den nødvendige likviditet til både den store nyinvestering og værkets drift i det kommende år, bliver vi alle nødsaget til at betale alle vores faste afgifter og a´beløb for 2022 allerede nu til maj. Til sammenligning så ville en løsning med NV koste os TSV-forbrugere ca. 3,7 mill.

Ved at købe lidt vand hos Hasmark og suplere det med vores eget kan vi fint holde os under den grænseværdi som myndighederne kræver.

3/4

I 2021 og indtil dd i 2022 har vi ikke konstateret brud ved TSV’s anlæg i terræn. Pa den baggrund har bestyrelsen fundet det rigtigt at sætte renoveringsarbejdet på pause for derved at spare op til de udgifter der er ved at imødekommer det myndighedskrav vi er stillet overfor.

Vi har i 2021 holdt vandspildet under de tilladte 10%, vi er nu på 7,24%

TSV har i 2021 udpumpet 21.147m3 og solgt 19.615m3 vand i h.t. de fra sommerhusejerne indkomne aflæsninger.

Vi arbejder fortsat med at kunne kommunikere med jer andelshavere rent elektronisk, så vi fremover bl. a. kan spare udgifter til porto Derfor opfordres I til at sende jeres e-mail adresse og mobiltlf. nr. til vandværket, hvilket kan gøres via TSVs hjemmeside. Vi mangler p.t. disse oplysninger fra ca 100 forbrugere.

På hjemmesiden vil I kunne finde de væsentligste oplysninger om Vandværket, bl.a. rapporter fra eurofins.

I den forgangne vinter har vi ikke hørt om frostsprængning i vort område, men vi opfordrer fortsat til at man lukker respektive stophane og tømmer sit anlæg for vand inden det bliver frostvejr.

For god orden skyld skal det oplyses at aflæsningskort vedr. respektive vandforbrug udsendes af VandCenterSyd idet de skal bruge disse oplysninger til at afregne afløbsafgiften – dvs det er IKKE TSV der udsender disse kort.

4/4

Jeg vil slutte med at takke bestyrelsen for det gode samarbejde vi har haft i det forløbne år.

Der skal også lyde en tak til Camilla fra Otterup Vandværk for et godt samarbejde og for en fin og effektiv administration af vores vandværk.

Til jer fremmødte og dirigenten vil jeg sige, at i fald der er spørgsmål til beretningen, er de velkomne og jeg vil søge at besvare dem bedst muligt.

Generalforsamlingen 2022.03.31.

Nels Birkenfeldt/Formand for TSV

5/4